આગના કારણની અમે તપાસ કરી રહ્યા છીએ એમ જણાવતાં ફાયર-બ્રિગેડના અધિકારીએ ‘મિડ-ડે’ને કહ્યું હતું કે ‘આ ગોડાઉનમાં બે વર્ષ પહેલાં પણ આગ લાગી હતી. ગઈ કાલે ભીષણ આગ હતી. અમારે આગ બુઝાવવા માટે ગોડાઉનના અમુક ભાગને તોડી નાખવો પડ્યો હતો. ત્યાર પછી પણ આગ બુઝાવવામાં અગવડ પડતાં અમારે ૬૦ ફુટ લાંબી સીડીવાળી બ્રેન્ટો વૅનની મદદ લેવી પડી હતી. આગમાં કોઈ જાનહાનિ થઈ નહોતી, પરંતુ અમારું એક વૉટર-ટેન્કર માર્કેટમાં ઊંધું વળી જતા ડ્રાઇવર અને એક ફાયરમૅનને મામૂલી ઈજા થઈ હતી.’